Frank a re: “Fa re fitlha mo motseng, motho wa ntlha yo o neng a re reetsa ke mongwe wa bomorwadia John Jairo! Fa re sena go mmontsha buka ya Totatota Baebele e Ruta Eng? o ne a re, ‘Jono ke bodumedi jo ke batlang go nna mo go jone!’ Go tswa foo o ne a tabogela kwa go rraagwe go ya go mmolelela ka rona. Rraagwe o ne a re bitsa ka bonako. Re ne ra kopana le ene, re tshogile. Pele re bua, o ne a re: ‘Ke a itse gore lo mo bodumeding jwa boammaaruri. Dingwaga di le robedi tse di fetileng—kwa go latlhelwang matlakala gone kwa Becerril—ke ne ka bona buka e e tshwanang le e lo e neileng morwadiake. Ke ne ka e bala mme fa e sa le ka nako eo, ke ntse ke lo letetse. Ke ne ke itse gore letsatsi lengwe lo tla tla. Ke batla gore lo nthute Baebele, lo rute lelapa la me lo bo lo rute le morafe ono. Lo amogetswe.’”